PMIndiaData/PMIndiaSum huggingface dataset:
முதல் அரசியல் சட்டம் தினத்தை முன்னிட்டு பிரதமர் மக்களுக்கு வாழ்த்து,

வரலாறு சிறப்புமிக்க முதல் அரசியல் சட்ட தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி தனது வாழ்த்துகளை கூறியுள்ளார். இந்திய அரசியல் சட்டத்திற்காக டாக்டர் பாபா சாஹேப் அம்பேத்கரின் பங்களிப்புக்கு பிரதமர் தலை வணங்கினர். வரலாறு சிறப்புமிக்க முதல் அரசியல் சட்ட தினத்தை முன்னிட்டு இந்திய மக்களுக்கு எனது வாழ்த்துகள். நமது அரசியல் சட்ட கட்டமைப்பு குறித்து நீங்கள் மேலும் அறிந்துக்கொள்ள இந்நாள் உங்களை ஊக்குவிக்கட்டும். நாம் பெருமிதம் கொள்ளும் இந்திய நமது அரசியல் சட்ட கட்டமைப்புக்காக அயராமல் உழைத்த அனைத்து சிறந்த பெண்களுக்கும் ஆண்களுக்கும் இந்நாள் சமர்ப்பணம். டாக்டர் பாபாசாஹேப் அம்பேத்கரின் முக்கிய பங்களிப்பை குறிப்பிடாமல் நமது அரசியல் சட்ட கட்டமைப்பு முழுமை அடையாது. நமது அரசியல் சட்ட கட்டமைப்பின் சிறந்த கொள்கைகளை பின்பற்றி, இந்தியாவை தோற்றுவித்த நிறுவன தந்தையர் பெருமைகொள்ளும் வகையில் இந்தியாவை உருவாக்குவோம் என்று பிரதமர் தனது வாழ்த்து செய்தியில் கூறியுள்ளார்.
கொவிட்-19 குறித்து ஆன்மீக மற்றும் சமூக அமைப்புகளின் பிரதிநிதிகளுடன் பிரதமர் உரையாடல்

கொவிட்-19 நிலவரம் குறித்து ஆன்மீக மற்றும் சமூக அமைப்புகளின் பிரதிநிதிகளுடன் பிரதமர் திரு நரேந்திர மோடி காணொலி மூலம் இன்று உரையாடினார். நாட்டின் நன்மைக்காக சமுதாயம் மற்றும் அரசு இணைந்து பணி புரிவதற்கான மற்றும் ஒரு எடுத்துக்காட்டாக இந்த உரையாடல் விளங்குவதாக பிரதமர் கூறினார். கொரோனா சவால்களை எதிர்கொள்ள இந்த அமைப்புகள் செய்துள்ள பணியை அவர் பாராட்டினார். ஜாதி மற்றும் மதங்களை தாண்டி உதவிகள் செய்யப் பட்டுள்ளதாகவும், இது ஒரே பாரதம் ஒன்றுபட்ட முயற்சி என்பதற்கான ஒளிரும் உதாரணமாக திகழ்வதாகவும் அவர் தெரிவித்தார். நாடு முழுவதும் உள்ள திருக்கோயில்கள், மசூதிகள், தேவாலயங்கள் மற்றும் குருத்துவாராக்கள், மருத்துவமனைகள் மற்றும் தனிமைப்படுத்துதல் மையங்களாக மாறியதாகவும், தேவைப்படுவோருக்கு உணவு மற்றும் மருந்துகளை வழங்கியதாகவும் அவர் கூறினார். நாடு முழுவதும் துரிதகதியில் தொடங்கப்பட்டுள்ள தடுப்பு மருந்து வழங்கும் நடவடிக்கை குறித்து பேசிய பிரதமர், அனைவருக்கும் தடுப்பு மருந்து வழங்கும் திட்டம் கொரோனாவுக்கு எதிரான போரில் கவசமாகும் என்று கூறினார். தடுப்பு மருந்து குறித்த விழிப்புணர்வை பரப்புவதிலும் தடுப்பூசி செலுத்திக் கொள்வது தொடர்பான குழப்பங்கள் மற்றும் வதந்திகளை எதிர்கொள்வதிலும் அரசுடன் இணைந்து பணியாற்றுமாறு தலைவர்களுக்கு பிரதமர் வேண்டுகோள் விடுத்தார். தடுப்பு மருந்து குறித்த தயக்கங்கள் அதிகமாக உள்ள பகுதிகளில் குறிப்பாக அரசுடன் இணைந்து பணியாற்றுமாறும் அவர்களை பிரதமர் கேட்டுக்கொண்டார். நமது சுகாதார பணியாளர்கள் மக்கள் அனைவரையும் சென்றடைய இது பெரியளவில் உதவும். நாட்டின் 75-வது சுதந்திர தின விழாவின் ஒரு அங்கமாக இருக்குமாறும், விடுதலையின் அமிர்தம் கொண்டாட்டங்களில் அனைவரும் பங்கேற்பதை உறுதி செய்யுமாறும் தலைவர்களை பிரதமர் கேட்டுக்கொண்டார். ஒரே பாரதம் ஒப்பற்ற பாரதம் என்ற உண்மையான உணர்வை வெளிப்படுத்தும் விதத்தில், நாட்டின் 75-வது சுதந்திர தினத்தின் போது, பாரத் ஜோடோ இயக்கத்தின் மூலம் ஒட்டுமொத்த நாட்டை ஒன்றுபடுத்த நாம் பணிபுரிவோம் என்றும் அவர் அழைப்பு விடுத்தார். பேராசிரியர் சலீம் இன்ஜினியர், அமைப்பாளர், கேந்திரிய தர்மிக் ஜன் மோர்ச்சா மற்றும் துணை தலைவர், ஜமாத்–ஈ–இஸ்லாமி ஹிந்த்; மகாரிஷி பீதாதீஸ்வர் கோசுவாமி சுஷில் மகராஜ், தேசிய அமைப்பாளர், பாரதிய சர்வ தரம் சன்சத், உத்தரப் பிரதேசம்; சுவாமி ஓம்காரந்த் சரஸ்வதி, பீதாதீஸ்வர், ஓம்கார் தாம், புது தில்லி; சிங் சாகிப் கியானி ரஞ்சித் சிங், தலைமை கிராந்தி, குருத்வாரா பங்க்லா சாகிப், புது தில்லி; டாக்டர் எம் டி, தாமஸ், நிறுவன இயக்குநர், நல்லிணக்கம் மற்றும் அமைதி படிப்புகளுக்கான நிறுவனம், புது தில்லி; சுவாமி வீர் சிங் ஹித்காரி, தலைவர், அனைத்திந்திய ரவிதாசிய தரம் சங்கத்தன்; சுவாமி சம்பத் குமார், கல்தா பீத், ஜெய்ப்பூர்; ஆச்சார்யா விவேக் முனி, தலைவர், சர்வதேச மகாவீர் ஜெயின் இயக்கம், புது தில்லி; டாக்டர் ஏ கே மெர்சண்ட், தேசிய அறங்காவலர் & செயலாளர், தாமரை கோவில் மற்றும் இந்திய பஹா’ய் சமூகம், புது தில்லி; சுவாமி சாந்தாத்மானந்த், தலைவர், ராமகிருஷ்ண இயக்கம், புது தில்லி; மற்றும் சகோதரி பி கே ஆஷா, ஓம் சாந்தி ரிட்ரீட் சென்டர், ஹரியானா ஆகியோர் உரையாடலில் பங்கேற்றனர். உரையாடலுக்கு ஏற்பாடு செய்ததற்காக பிரதமருக்கு நன்றி தெரிவித்த தலைவர்கள், கொரோனாவுக்கு எதிரான போரில் அவரது சிறப்பான தலைமைக்கு பாராட்டு தெரிவித்தனர். கொவிட்-19 சவால்களை எதிர்கொள்ள பல்வேறு ஆன்மிக மற்றும் சமூக அமைப்புகள் ஆற்றிய சிறப்பான பணி குறித்து அவர்கள் பேசினர். தடுப்பு மருந்து வழங்கல் நடவடிக்கைக்கு ஆதரவு தெரிவித்த அவர்கள், மூன்றாவது அலையை கட்டுப்படுத்துவதற்கான தங்களது ஆலோசனைகளை வழங்கினர். ——
திரு குருநானக் தேவ் அவர்களின் வாழ்க்கை குறித்த புத்தகத்தை பிரதமர் வெளியிட்டார்

பிரதமர் திரு நரேந்திர மோடி, திரு குருநானக் தேவ் அவர்களின் வாழ்க்கை மற்றும் குறிக்கோள்கள் குறித்த புத்தகத்தை வெளியிட்டார். இது குறித்து திரு மோடி வெளியிட்டுள்ள டுவிட்டர் செய்தியில், “திரு குருநானக் தேவ் அவர்களின் வாழ்க்கை மற்றும் குறிக்கோள்கள் குறித்த புத்தகத்தை வெளியிட்டேன். இந்தப் புத்தகத்தை சண்டிகரை சேர்ந்த திரு கிர்பால் சிங் எழுதியுள்ளார்”, என்று குறிப்பிட்டுள்ளார்.
இந்தியா-ஜப்பான் வர்த்தக நிகழ்வில் பிரதமர் திரு நரேந்திர மோடியின் உரை தமிழாக்கம்

எனது நண்பர் பிரதமர் கிஷிடா அவர்களே, இரு நாடுகளின் பிரதிநிதிகளே, மத்திய அமைச்சரவையின் எனது சகாக்களே, குஜராத் நிதி அமைச்சர் திரு கனுபாய் தேசாய் அவர்களே, இந்தியா-ஜப்பான் வர்த்தகத் தலைவர்கள் அமைப்பின் அனைத்து உறுப்பினர்களே, உங்கள் அனைவரையும் வரவேற்கிறோம். அனைவருக்கும் வணக்கம்! ஜப்பானிலிருந்து இந்தியாவுக்கு வருகை தந்துள்ள பிரதமர் கிஷிடா அவர்களுக்கும் அனைத்து நண்பர்களுக்கும் மிகவும் இனிய வரவேற்பு இரண்டு ஆண்டுகளுக்கும் அதிகமான இடைவெளிக்குப்பின் இந்தியா – ஜப்பான் இடையே தொடர்ச்சியாக உச்சிமாநாடு நிலையிலான கூட்டங்களை நடத்த முடிந்துள்ளதற்காக நான் மிகவும் மகிழ்ச்சியடைகிறேன். இந்தியா -ஜப்பான் இடையே சிறப்பு உத்திகள் வகுத்தல் மற்றும் உலகளாவிய கூட்டமைப்பின் வலுவான தூணாக நமது பொருளாதார உறவுகள் இருக்கின்றன. கொவிடுக்குப் பிந்தைய காலத்தில் பொருளாதார மீட்சிக்கும் பொருளாதாரப் பாதுகாப்புக்கும் இந்தியா-ஜப்பான் இடையேயான பொருளாதார ஒத்துழைப்பு இரு நாடுகளுக்கு மட்டுமின்றி இந்தப் பிராந்தியத்திற்கும் உலகத்திற்கும் நம்பிக்கையையும் உறுதியையும் தந்துள்ளன. சீர்திருத்தங்களும் இந்தியாவில் மிகவும் பரவலாக மேற்கொள்ளப்படுகின்ற உற்பத்தியுடன் இணைந்த ஊக்குவிப்புத் திட்டங்களும் முன் எப்போதும் இல்லாத அளவிற்கு ஆக்கப்பூர்வமான சூழ்நிலைகளை உருவாக்கி உள்ளன. பிரதமர் அவர்களே 1.8 ட்ரில்லியன் டாலர் மதிப்புள்ள 9000க்கும் அதிகமான திட்டங்கள் இந்தியாவின் தேசிய கட்டமைப்பு திட்டத்தில் இடம் பெற்றுள்ளன. இவை ஒத்துழைப்புக்குப் பல வாய்ப்புகளை வழங்கும். எங்கள் முயற்சிகளில் ஜப்பானிய நிறுவனங்கள் ஆர்வத்துடன் பங்கேற்கும் என்று நான் நம்புகிறேன். இதற்காக இந்தியாவில் ஜப்பானிய நிறுவனங்களுக்கு சாத்தியமான அனைத்து உதவிகளையும் செய்வதற்கும் நாங்கள் உறுதி பூண்டுள்ளோம். நண்பர்களே, முன்னேற்றம், வளம், ஒத்துழைப்பு ஆகியவை இந்தியா-ஜப்பான் உறவுகளில் மையமானவை. இரு நாடுகளின் பொருளாதார உறவுகளை முன்னெடுத்து செல்வதற்கு இந்தியா-ஜப்பான் வர்த்தகத் தலைவர்கள் அமைப்பு முக்கியமான பங்களிப்பை செய்திருக்கிறது. இதற்காக உங்கள் அனைவரையும் நான் பாராட்டுகிறேன் எனது நல்வாழ்த்துக்களைத் தெரிவித்துக்கொள்கிறேன் உங்களுக்கு மிகுந்த நன்றி
இலங்கை மத்திய வங்கியோடு செய்து கொள்ளப்பட்ட 1.1 பில்லியன் அமெரிக்க டாலர் நாணய மாற்றுத் திட்டத்துக்கான மதிப்பு நீட்டிப்பு மற்றும் 700 மில்லியன் டாலர்களுக்கான புதிய நாணய மாற்றுத் திட்டத்துக்கு ஒப்புதல்.

பிரதமர் திரு நரேந்திர மோடி தலைமையில் கூடிய மத்திய அமைச்சரவை, , இலங்கை மத்திய வங்கியோடு செய்து கொள்ளப்பட்ட 1.1 பில்லியன் அமெரிக்க டாலர் நாணய மாற்றுக்கான மதிப்பு தேதியை 8 மார்ச் 2016 வரை நீட்டிக்க ஒப்புதல். இலங்கை மத்திய வங்கி, 3 மார்ச் 2016 அன்று அத்தொகையை மத்திய ரிசர்வ் வங்கிக்கு திருப்பி செலுத்தியிருக்க வேண்டும். இந்த முடிவு மாற்று ஏற்பாடுகள் செய்யப்படும் வரை, இலங்கைக்கு ஒரு தற்காலிக நிவாரணத்தை அளிக்கும். மேலும், ஐ.எம்.எப். நிறுவனத்திடமிருந்து இலங்கை கடன் பெறும் வரையிலோ, அல்லது 3 மாதங்களோ, எது முன்னதாக வருகிறதோ, அது வரை மேலும் 700 மில்லியன் அமெரிக்க டாலர்களை நாணய மாற்று செய்வதற்கும் மத்திய அமைச்சரவை ஒப்புதல் அளித்தது. இந்த ஒப்புதல் இலங்கை தனது பொருளாதாரத்தை உறுதிப்படுத்திக் கொள்ள உதவும். 2015 முதல் அமெரிக்க வட்டி விகித உயர்வின் காரணமாக இலங்கையின் அந்நியச் செலாவணி இருப்பு கடுமையாக குறைந்து வருகிறது. சார்க் அமைப்பு மற்றும் தெற்காசியாவில் முக்கியமான உறவு நாடாக இருக்கும் இலங்கையோடு இந்தியாவின் நட்புணர்வை இது அதிகரிக்கும்.
நாட்டின் ஒவ்வொரு ஏழைக்கும் உறுதியான வீடு வழங்க அரசு முக்கிய நடவடிக்கைகளை எடுத்து வருகிறது: பிரதமர்

நாட்டின் ஒவ்வொரு ஏழைக்கும் உறுதியான, வலிமையான வீடு வழங்க அரசு முக்கிய நடவடிக்கைகளை எடுத்து வருவதாக பிரதமர் திரு.நரேந்திர மோடி கூறியுள்ளார். பிரதம மந்திரி வீட்டுவசதித் திட்டத்தின் கீழ் மூன்று கோடிக்கும் அதிகமான வீடுகள் கட்டப்பட்டுள்ளதாக அவர் தெரிவித்துள்ளார். அனைத்து வீடுகளும் நவீன வசதிகளைக் கொண்டதாகவும், மகளிர் அதிகாரமளித்தலின் சின்னமாகவும் திகழ்கின்றன. இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது; “நாட்டில் உள்ள ஒவ்வொரு ஏழைக்கும் உறுதியான வீடு வழங்கும் நமது லட்சியத்தின் முக்கியமான கட்டத்தை நாம் ஏற்படுத்தியுள்ளோம். மக்களின் பங்களிப்பால் மட்டுமே மூன்று கோடிக்கும் அதிகமான வீடுகளைக் கட்ட முடிந்துள்ளது. இந்த வீடுகள் அடிப்படை வசதிகளை கொண்டுள்ளதுடன் இன்று மகளிர் அதிகாரமளித்தலுக்கு காரணமாக விளங்குகின்றன. இது அடையாளச் சின்னமாக மாறியுள்ளது.”
நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான புதிய நெறிமுறைகளுக்கு அமைச்சரவை ஒப்புதல்

நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான பொதுத்துறை நிறுவனங்கள் துறையின் மாற்றியமைக்கப்பட்ட நெறிமுறைகளுக்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தது. மத்திய பொதுத்துறை நிறுவனங்களின் (சிபிஎஸ்இ) மூடிவிடும் திட்ட அமலாக்கத்தில் காலதாமதத்தை குறைப்பது இந்த நெறிமுறைகளின் நோக்கமாகும். 2016 செப்டம்பர் மாதம் பொதுத்துறை நிறுவனங்கள் துறை வெளியிட்ட நெறிமுறைகளுக்குப் பதிலாக இந்த புதிய நெறிமுறைகள் அமல்படுத்தப்படும். சிபிஎஸ்இ-க்களை மூடிவிடும் நடைமுறைகள் மற்றும் அது தொடர்பான செயல்முறைகளை விரைவாக முடிப்பதற்கான விரிவான கட்டமைப்பை இந்த நெறிமுறைகள் தன்னகத்தே கொண்டுள்ளன. இந்த நெறிமுறைகளில் மூடிவிடும் நடைமுறைக்கான முக்கிய அம்சங்களான காலக்கெடு பட்டியல், சம்பந்தப்பட்ட அமைச்சகங்கள் / துறைகள் / சிபிஎஸ்இ-க்கள் ஆகியவற்றின் பொறுப்புக்களை வரையறுப்பது போன்றவை அடங்கியிருக்கும். சம்பந்தப்பட்ட நிர்வாக அமைச்சகம் / துறை மற்றும் சிபிஎஸ்இ-க்கள் முன்கூட்டிய தயாரிப்பு செயல்களை மேற்கொள்ளவும் இந்த நெறிமுறைகளில் வழிவகை செய்யப்பட்டுள்ளது. மூடுவதற்கான திட்ட தயாரிப்பு, மூடப்படவுள்ள சிபிஎஸ்இ-க்களின் சட்ட ரீதியிலான மற்றும் இதர கடன்களை தீர்க்கும் நடைமுறை, அவற்றின் அசையும் மற்றும் அசையாச் சொத்துக்களை காலக்கெடுவுடன் விற்பனை செய்வதற்கான வழிவகைகள் ஆகியவற்றுக்கும் இந்த நெறிமுறைகள் வழிவகை செய்கிறது. வீட்டு வசதி மற்றும் நகர்ப்புற விவகாரங்கள் அமைச்சகத்தின் சம்பந்தப்பட்ட நெறிமுறைகளின்படி மூடப்படவுள்ள சிபிஎஸ்இ-க்களின் நிலத்தை வீட்டு வசதி திட்டங்களுக்கு முன்னுரிமை அடிப்படையில் பயன்படுத்தவும் இந்த நெறிமுறைகள் வாய்ப்பளிக்கின்றன. இத்தகைய சிபிஎஸ்இ-க்களில் பணியாளர்கள் இருப்பதால் இவர்களுக்கு இந்த நடவடிக்கையால் எவ்வித பாதிப்பும் ஏற்படக்கூடாது என்று அரசு முடிவு செய்துள்ளது. இதற்கென இதன் பணியாளர்களுக்கு தற்போது அவர்களது ஊதிய விகிதாச்சாரத்தை பொருட்படுத்தாமல் 2007-ஆம் ஆண்டு நிர்ணய கால ஊதிய அளவில் தாமாக முன்வந்து ஓய்வு வழங்கும் சீரான கொள்கை வகுக்கப்பட்டுள்ளது. நலிந்த / நஷ்டத்தில் இயங்கும் சிபிஎஸ்இ-க்கள் ஆகியவற்றுக்கு கீழ்கண்ட நிபந்தனைகளின் பேரில் இந்த நெறிமுறைகள் பொருந்தும். i. சம்பந்தப்பட்ட நிர்வாக அமைச்சகம் / துறை இந்த நிறுவனத்தை மூடிவிடுவதற்கு ஒப்புதல் / கொள்கைகள் ஒப்புதலை அமைச்சரவை / பொருளாதார விஷயங்களுக்கான அமைச்சரவைக் குழு ஆகியவற்றிடமிருந்து பெற்றிருக்க வேண்டும். ii. நிர்வாக அமைச்சம்/ துறை சிபிஎஸ்இ-யை மூடிவிடுவதற்கு உரிய அதிகார அமைப்பின் அனுமதியை பெறுவதற்கான நடைமுறை தொடங்கி நடைபெற்று வரவேண்டும். மத்திய வீட்டுவசதி மற்றும் நகர்ப்புற விவகாரங்கள் அமைச்சகம் நிர்வகித்து வரும் அரசின் முக்கிய திட்டமான கட்டுப்படியாகும் விலையில் வீட்டு வசதி என்ற திட்டத்திற்கு மூடப்படும் சிபிஎஸ்இ-க்களின் நிலத்தை முன்னுரிமை அடிப்படையில் ஒதுக்க வேண்டும்.
மகாராஷ்டிராவின் நாசிக்கில் நிகழ்ந்த பேருந்து விபத்திற்கு பிரதமர் இரங்கல்

மகாராஷ்டிராவின் நாசிக்கில் நிகழ்ந்த பேருந்து விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார். விபத்தில் காயமடைந்தவர்கள் விரைவில் குணமடையட்டும் என்றும் அவர் குறிப்பிட்டுள்ளார். உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம், காயமடைந்தவர்களுக்கு தலா ரூ. 50,000 வழங்கவும் பிரதமர் உத்தரவிட்டுள்ளார். பிரதமர் அலுவலகம் வெளியிட்டுள்ள ட்விட்டர் செய்தியில் பதிவிட்டிருப்பதாவது: “நாசிக்கில் நிகழ்ந்த கோரமான பேருந்து விபத்தால் மிகுந்த வருத்தமடைந்தேன். காயமடைந்தவர்கள் விரைவில் குணமடையட்டும். பாதிக்கப்பட்டவர்களுக்குத் தேவையான உதவிகள் அனைத்தையும் உள்ளூர் நிர்வாகம் செய்து வருகிறது: பிரதமர் @naremdramodi” “பேருந்து தீ விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். காயமடைந்தவர்களுக்கு தலா ரூ. 50,000 அளிக்கப்படும்: பிரதமர் @naremdramodi”
அமெரிக்கஅதிபருடன்பிரதமர்திரு.நரேந்திரமோடிதொலைபேசியில்பேச்சு.

அமெரிக்கஅதிபர்மேதகுடொனால்டுடிரம்ப்-புடன்பிரதமர்திரு.நரேந்திரமோடிஇன்றுதொலைபேசியில்கலந்துரையாடினார். ஏழுநாடுகளைக்கொண்ட ஜி7 குழுவுக்குஅமெரிக்காதலைமைவகிப்பதுகுறித்துவிவாதித்தடிரம்ப், இதனைதற்போதுஉள்ளஉறுப்பினர்களுடன்இந்தியாஉள்ளிட்டபிறமுக்கியநாடுகளைசேர்த்துவிரிவுபடுத்ததான்விரும்புவதாகக்கூறினார். இந்தநிலையில், அமெரிக்காவில்நடைபெறும் ஜி7 மாநாட்டில்கலந்துகொள்ளுமாறுபிரதமர்திரு.நரேந்திரமோடிக்குஅவர்அழைப்புவிடுத்தார். அதிபர்டிரம்ப்-பின்புத்தாக்கமற்றும்தொலைநோக்குப்பார்வைக்குபிரதமர்திரு.மோடிபாராட்டுதெரிவித்தார். மேலும், ஜி7 அமைப்பைவிரிவாக்கம்செய்வதுஎன்பது, கோவிட்-19 தொற்றுக்குப்பின்புஏற்படும்உலகச்சூழலுக்குஏற்பஅமையும்என்றுமோடிகூறினார். ஜி7 மாநாடுவெற்றிகரமாகஅமையஅமெரிக்காமற்றும்பிறநாடுகளுடன்இணைந்துபணியாற்றுவதில்இந்தியாமகிழ்ச்சிஅடையும்என்றுஅவர்குறிப்பிட்டார். அமெரிக்காவில்எழுந்துள்ளமக்களின்போராட்டங்களுக்குகவலைதெரிவித்தபிரதமர்மோடி,நிலைமைக்குவிரைவில்தீர்வுகாணவாழ்த்துக்களைத்தெரிவித்தார். இந்தியா, அமெரிக்காவில் கோவிட்-19 தொற்றுப்பரவல்நிலை, இந்திய-சீனஎல்லைநிலவரம், உலகசுகாதாரஅமைப்பைசீரமைக்கவேண்டியதன்அவசியம்போன்றபிறவிவகாரங்கள்குறித்தும்இருதலைவர்களும்கருத்துக்களைப்பரிமாறிக்கொண்டனர். இந்தியாவுக்குக்கடந்தபிப்ரவரிமாதத்தில்பயணம்மேற்கொண்டதைஅதிபர்டிரம்ப்மகிழ்ச்சியுடன்நினைவுகூர்ந்தார். இந்தப்பயணம்பல்வேறுநிலையிலும்வரலாற்றுப்பூர்வமானதுமற்றும்நினைவில்நிலைத்துஇருப்பதுஎன்றும்பிரதமர்கூறினார். மேலும், இருதரப்புநல்லுறவுக்குபுதியஊக்குவிப்பைஅதுவழங்கியுள்ளதாகவும்அவர்தெரிவித்தார். இருவருக்கும்இடையேயானமகிழ்ச்சிகரமானபரிமாற்றங்கள், இந்தியா-அமெரிக்காஇடையேநிலவும்சிறப்புநல்லுறவுமட்டுமன்றி, இருதலைவர்களுக்கும்இடையேயயானநட்புறவுமற்றும்பரஸ்பரம்மதிப்புஅளிப்பதைவெளிப்படுத்தின.
ஊரக வளர்ச்சி திட்டம் – பிரதமர் ஆய்வு

ஊரக வளர்ச்சி திட்டம் குறித்து பிரதமர் திரு நரேந்திர மோடி திங்கள் கிழமை ஆய்வு செய்தார். பிரதமர் கிராம சாலை திட்டம் மற்றும் தீன்தயாள் அந்தியோதயா திட்ட வளர்ச்சி குறித்து நித்தி ஆயோக் பிரதமருக்கு விளக்கக் காட்சி மூலம் விவரித்தது. நிதி ஆண்டு 2015-16 ல் நாள் தோறும் சராசரியாக 91 கிலோமீட்டர் தூரத்திற்கு ஊரக சாலைகள் அமைக்கப்பட்டது. இதனால், 30,500 கிலோமீட்டர் தூரத்திற்கு ஊரக சாலைகள் வளர்ந்து உள்ளது. இந்த நிதி ஆண்டில் 6500 வாழ்விடங்கள் இணைக்கப்பட்டுள்ளது. பிரதமர் கிராம சாலை திட்டத்தில் ஊரக சாலைகள் அமைப்பதை விரைவுப்படுத்த மேற்கொள்ளப்படும் சிறந்த முயற்சிகள் குறித்து பிரதமரிடம் தெரிவிக்கப்பட்டது. இதில் ஜி.ஐ.எஸ், திட்டமிடுதல் மற்றும் கண்காணிப்பிற்கான விண்வெளி புகைப்படங்கள், சாலைகளில் போடப்படும் எண்ணிக்கையை குறைத்து நிதியை சரியாக பயன்படுத்துவது, “மேரி சடக் (எனது சாலை)” என்ற செயலி மூலம் மக்களின் பிரச்சினைகளை தீர்ப்பது அடங்கும். இத்திட்டத்தின் கீழ் அமைக்கப்படும் சாலைகள் தரமாக அமைய சம்பந்தப்பட்ட அலுவலர்கள் சிறப்பாக செயல்பட வேண்டும் என்று பிரதமர் கேட்டுக் கொண்டார். பொருட்கள் கொள்முதல், கட்டமைப்பு, பராமரிப்பு ஆகிய நிலைகளில் தர சோதனை மேற்கொள்ளப்பட வேண்டும் என்றும் கூறினார்.
பிப்ரவரி 02, 2019 அன்று பிரதமர் மேற்கு வங்காளம் துர்காபூருக்குப் பயணம்

பிப்ரவரி 02, 2019 அன்று பிரதமர் திரு. நரேந்திர மோடி மேற்கு வங்காளத்தில் உள்ள துர்காபூருக்குப் பயணம் மேற்கொள்ள உள்ளார். இந்த பயணத்தின்போது, 294 கி.மீ நீளம் உள்ள அண்டல்-சைந்தியா-பகூர்-மால்டா மற்றும் கானா- சைந்தியா ரயில்பாதை மின்மயமாக்குதல் திட்டத்தை நாட்டிற்கு அர்ப்பணிப்பார். நிலக்கரி, ஜல்லி மற்றும் சரளை கற்களை வடக்கு மற்றும் வாடா கிழக்கு பகுதிகளுக்கு எளிதாக எடுத்தச் செல்வத்திற்கு இந்த மின்மய திட்டம் உதவும். இருபது கிலோமீட்டர் நீளம் உள்ள ஹிஜ்லி-நாராயண்கரின் மூன்றாவது மார்க்கத்தையும் நாட்டிற்கு அர்ப்பணிப்பார்.
முன்னாள் பிரதமர் சவுத்ரி சரண் சிங்கின் பிறந்த நாளையொட்டி பிரதமர் அஞ்சலி

முன்னாள் பிரதமர் திரு.சவுத்ரி சரண் சிங்குக்கு, அவரது பிறந்த தினத்தையொட்டி, பிரதமர் திரு.நரேந்திர மோடி அஞ்சலி செலுத்தினார். “சவுத்ரி சரண் சிங் அவர்களை, அவரது பிறந்த நாளையொட்டி நினைவுகூர்கிறேன். சவுத்ரி அவர்கள், முழு அர்ப்பணிப்புடன் நாட்டுக்கு சேவையாற்றினார். நமது கிராமங்களின் மேம்பாட்டுக்காக அவர், சோர்வு இல்லாமல் பணியாற்றினார். நமது விவசாயிகளின் உரிமைகளை எப்போதுமே உறுதிப்படுத்தினார்,” என்று பிரதமர் தெரிவித்துள்ளார்.
நாடாளுமன்றத்தின் குளிர்கால கூட்டத்தொடர் துவக்கத்தின்போது நாடாளுமன்றத்திற்கு வெளியே ஊடகங்களிடையே பிரதமர் வெளியிட்ட அறிக்கை

அனைவருக்கும் வணக்கம். நாடாளுமன்றத்தின் குளிர்கால கூட்டத்தொடர் இப்போது துவங்கவுள்ளது. நாடாளுமன்றத்தின் கடந்த கூட்டத்தொடர் சரக்கு-சேவை வரி மீதான முக்கியமான முடிவை எடுத்தது. ஒரு நாடு ஒரே வரி என்ற கனவை நனவாக்குவதில் முக்கியமானதொரு பங்களிப்பை நாடாளுமன்றம் வழங்கியது. அந்த நாளில் அனைத்து அரசியல் கட்சிகளுக்கும் எனது நன்றியை நான் அப்போது தெரிவித்தேன். நாட்டின் பெரும்பாலான நலன்களுக்காக அனைத்துக் கட்சிகளும் ஒன்றிணைந்து செயல்படும்போது, சாதகமான விளைவுகளும், பயன்களும் உருவாகின்றன. இந்தக் கூட்டத்தொடரலும் சில நல்ல முடிவுகளை எடுக்கத் திட்டமிட்டுள்ள நிலையில், பல்வேறு விஷயங்கள் குறித்தும் நல்ல விவாதங்களை அது எதிர்நோக்கும் என்றே நான் நம்புகிறேன். இச்சமயத்தில் கட்சிகள் தங்கள் கருத்துக்களை வெளிப்படுத்தும் என்பதும் கூட உண்மைதான். மக்களின் தேவைகள், எதிர்பார்ப்புகள் ஆகிய விஷயங்கள் குறித்தும் நாங்கள் பேசவிருக்கிறோம். அதுபோக, அரசின் சிந்தனைப்போக்கும் அவற்றில் பிரதிபலிக்கும். அனைத்து அரசியல் கட்சிகளிடமிருந்தும் நல்ல, தெளிவான விவாதங்களின் மூலம் சிறப்பான பங்களிப்பையே நான் எதிர்பார்க்கிறேன். அரசைப் பொறுத்தவரை, அனைத்து அரசியல் கட்சிகளையும் ஒன்றிணைத்துக் கொண்டு நாடாளுமன்றத்தின் செயல்திட்ட்த்தை நிறைவேற்றுவதற்காக எங்களால் முடிந்த அனைத்து முயற்சிகளையும் மேற்கொள்வோம். சரக்கு-சேவை வரி தொடர்பான வேலைகளை முன்னெடுத்துச் செல்ல மாநில அரசுகளுடனும் அரசியல் கட்சிகளுடனும் பேச்சுவார்த்தைகளை நடத்தியிருக்கிறோம். இந்தக் கூட்டத்தொடருக்கு முன்பாகவும் கூட இந்த கலந்துரையாடல்கள் நடைபெற்று வந்தன. எந்தவொரு விஷயம் குறித்தும் வெளிப்படையான விவாதம் செய்வதற்கு அரசு தயாராக உள்ளது. குறிப்பிடத்தக்க, பயனுள்ள முடிவுகளை எட்டுவதற்குத் தேவையான சூழலை இந்த விவாதங்கள் உருவாக்கும் என்றும் நாங்கள் நம்புகிறோம்.
பிரதமருடன் இஸ்லாமிய சமுக மூத்த தலைவர்கள் சந்திப்பு

நாடு முழுவதும் உள்ள இஸ்லாமிய சமுகத்தின் மூத்த தலைவர்கள் சையத் சுல்தான் – உல் – ஹாசன் சிஷ்டி மிஸ் பாகி (சாஜிதா நஷின், அஜ்மீர் சரிப்), ஹஜரத் குலாம் யசின் சாகிப் (சாகர் காஸி, வாரணாசி), சேக் வாசீம் அஸ்ரபி (இமம் தான்சீம், மும்பை), இஆர். முகமது ஹாமீத் (தேசிய தலைவர், இமம் தான்சீம், நாக்பூர்), ஹால்மா தஸ்லீம் ராசா சாகீப் (தர்கா பரேல்வி சரிப், உ.பி), சையத் அப்துல் ரசீத் அலி (சையத் சாகீத் தர்கா ஷாக்டோல், மத்திய பிரதேஷ்), முலானா அபு பாகர் பாஸ்னி (நகோரி சரிப் தர்கா, ராஜஸ்தான்), சையத் அலி அக்பர் (தாஜ்புரா சரிப், சென்னை), அஜி அப்துல் அபீஸ் கான் (இமாம், தான்சீம் பாலாகம், ம.பி) ஆகியோர் பிரதமர் திரு. நரேந்திர மோடியை இன்று சந்தித்து தங்களின் பிரச்சனைகள் குறித்து தெரிவித்தனர். அதிகரித்து வரும் பதற்றத்தையும் வளர்ந்துவரும் தீவிரவாத அச்சுறுத்தல் குறித்து பேசிய தலைவர்கள் இந்த சவாலை சந்திக்க ஒற்றுமையும் கூட்டு முயற்சியும் தேவை என்று தெரிவித்தனர். இஸ்லாமிய புனிதத் தலங்கள், மசூதிகள், மதராஸாஸ்கள் ஆகிய உடைமைகளுக்கு சம்மந்தமான பிரச்சனைகளையும் பிரதமரிடம் தெரிவித்தனர். இஸ்லாமிய இளைஞர்களுக்கு, முக்கியமாக கல்வித் துறையில் சிறந்த வசதிகளை செய்து தர அரசு உதவ வேண்டும் என்று கேட்டுக் கொண்டனர். இந்தக் குழு பகிர்ந்துக் கொண்ட கருத்துகளைக் பொறுமையுடன் கேட்டுக் கொண்ட பிரதமர் இஸ்லாமிய சமுகத்தில் உள்ள அனைத்து பிரிவுகளின் குறைகளையும் தீர்க்க முழு ஆதரவு தரப்படும் என்று உறுதி அளித்தார். தேசிய வளர்ச்சியில் இஸ்லாமிய இளைஞர்கள் பெரிய அளவில் பங்குபெற அவர்களுக்கு அதிகாரம் அளிக்க வேண்டிய தேவைகள் குறித்து பிரதமர் தெரிவித்தார். குறிப்பாக, இஸ்லாமிய தலங்கள், மசூதிகள், மதராஸாஸ்கள் ஆகியவை குறித்த சம்மந்தப்பட்ட பிரச்சனைகள் குறித்து தாம் பரிசீலிப்பதாகவும் இஸ்லாமியர்களின் சமூக சூழ்நிலையை சீரமைக்கவும் அவர்களின் கல்வி சார்ந்த தேவைகளையும் கவனிக்கவும் முழு உதவி அளிக்கப்படும் என்று பிரதமர் உறுதி அளித்தார். விரைவான பொருளாதார வளர்ச்சி, மத நல்லிணக்கம், அமைதியை ஊக்குவிப்பது, தேசிய பாதுகாப்பை வலுப்படுத்துவது ஆகிய பிரதமரின் குறிக்கோள்களுக்கு இஸ்லாமிய தலைவர்கள் தங்களது சமுகத்தின் முழு ஆதரவையும் அளிப்பதாக உறுதி அளித்தார்.
ஜம்மு-காஷ்மீரின் அனைத்து மக்களையும் சென்றடையும் விதமாக, ஆயுஷ்மான் பாரத் பிரதமர் ஜெய் செஹத்தை டிசம்பர் 26 அன்று பிரதமர் துவக்கி வைக்கிறார்

ஜம்மு–காஷ்மீரின் அனைத்து மக்களையும் சென்றடையும் விதமாக, ஆயுஷ்மான் பாரத் பிரதமர் ஜெய் செஹத் திட்டத்தை டிசம்பர் 26 அன்று மதியம் 12 மணிக்கு காணொலி மூலம் பிரதமர் திரு நரேந்திர மோடி துவக்கி வைக்கிறார். அனைத்து விதமான சுகாதாரப் பாதுகாப்பையும் இத்திட்டம் வழங்குவதோடு, நிதி ஆபத்தில் இருந்து மக்களைக் காத்து, அனைவருக்கும் தரமான மற்றும் குறைந்த செலவிலான சுகாதாரச் சேவைகளை வழங்குவதை உறுதி செய்கிறது. மத்திய உள்துறை அமைச்சர் மற்றும் ஜம்மு–காஷ்மீரின் துணைநிலை ஆளுநர் ஆகியோர் இந்நிகழ்ச்சியில் பங்கேற்கிறார்கள். ஜம்மு–காஷ்மீர் யூனியன் பிரதேசத்தைச் சேர்ந்த அனைத்து மக்களுக்கும் இலவச சுகாதாரக் காப்பீட்டை இத்திட்டம் வழங்குகிறது. ஒரு குடும்பத்திற்கு ரூபாய் 5 லட்சம் வரையில் காப்பீட்டை இந்த திட்டம் அளிக்கிறது. கூடுதலாக சுமார் 15 லட்சம் குடும்பங்களுக்கு இது விரிவாக்கம் செய்யப்படுகிறது. பிரதமர்–ஜெய்யுடன் இணைந்து செயல்பட உள்ள இத்திட்டத்தின் பலன்களை நாட்டில் எங்கு வேண்டுமானாலும் பெறலாம். பிரதமர்–ஜெய்யுடன் இணைந்துள்ள அனைத்து மருத்துவமனைகளில் இருந்தும் சிகிச்சை பெறலாம். அனைத்து விதமான சுகாதாரப் பாதுகாப்பை அடைதல்: சுகாதாரத்தை ஊக்குவித்தல், நோய்த்தடுப்பு, சிகிச்சை, குணமடைதல், பராமரிப்பு உட்பட அனைத்து சுகாதாரச் சேவைகளையும் உள்ளடக்கியதே இதுவாகும். இந்தச் சேவைகளை அனைவருக்கும் கிடைக்கச் செய்து, நிதிச் சுமையில் இருந்து மக்களைக் காத்து ஏழ்மையில் இருந்து அவர்களைப் பாதுகாப்பது இதன் நோக்கமாகும். சுகாதாரம் மற்றும் ஆரோக்கிய மையங்கள், மற்றும் பிரதமரின் மக்கள் ஆரோக்கியத் திட்டம் ஆகிய இரண்டு தூண்களைக் கொண்ட ஆயுஷ்மான் பாரத் திட்டம், அனைத்து விதமான சுகாதாரப் பாதுகாப்பையும் அடைவதற்காக உருவாக்கப்பட்டுள்ளது. —–
இந்தியா மொசாம்பிக் நாடுகளுக்கிடையேயான விமானச் சேவை ஒப்பந்தம் கையெழுத்தாவதற்கு மத்திய அமைச்சரவை ஒப்புதல் அளித்தது.

பிரதமர் மோடி தலைமையில் கூடிய மத்திய அமைச்சரவை இந்தியா மற்றும் மொசாம்பிக் நாடுகளுக்கிடையேயான விமான சேவை ஒப்பந்தம் கையெழுத்தாவதற்கு ஒப்புதல் அளித்துள்ளது. தற்சமயம் இந்தியா-மொசாம்பிக் நாடுகளுக்கிடையே எந்தவிதமான விமானசேவை ஒப்பந்தமும் இல்லை. இரு நாடுகளுக்கிடையேயான விமானத் தொடர்பை ஊக்குவிப்பதற்காக, இருதரப்பும் 2011ஆம் ஆண்டு ஆலோசனைகளை துவங்கி விமான சேவை ஒப்பந்தத்தை இறுதி செய்திருக்கிறார்கள். நிதி அமைச்சகம் (வருமானத் துறை/ பொருளாதார துறை), வெளியுறவுத் துறை அமைச்சகம் மற்றும் நீதித்துறை அமைச்சகங்களின் ஆலோசனைகளின் பேரில் விமான சேவை ஒப்பந்தத்தின் வரைவு இறுதிசெய்யப்பட்டது. அதன் முக்கியக்கூறுகள் வருமாறு, அ) இருதரப்புக்கும் என தனித்தனியாக பல விமான சேவை நிறுவனங்களை அமைத்துக்கொள்ளல். ஆ) ஒரு நாட்டைச் சேர்ந்த விமானச்சேவை நிறுவனங்கள், அந்த நாட்டின் பிற நிறுவனங்களுடனோ, இன்னொரு நாட்டின் விமானச் சேவை நிறுவனத்துடனோ, அல்லது மூன்றாவதாக ஏதேனும் ஒரு விமானச் சேவை நிறுவனத்துடனோ இணைந்து தங்கள் சேவையை சந்தைப்படுத்தலாம். இ) இந்த ஒப்பந்தத்தின் மூலம் ஒரு நாட்டைச் சேர்ந்த விமானச் சேவை நிறுவனம் இன்னொரு நாட்டில் தனது அலுவலகத்தை அமைத்துக்கொண்டு விளம்பரம் மற்றும் விமானச் சேவை விற்பனையில் ஈடுபடலாம். ஈ) இருநாடுகளைச் சேர்ந்த விமானச்சேவை நிறுவனங்களுக்கும் இருநாடுகளுக்கும் இடையிலான விமானவழித்தடத்தை சம அளவில் பயன்படுத்திக் கொள்ள வாய்ப்பு கிடைக்கும். உ) மேலும் இந்திய விமானச்சேவை விதிகளுக்கு உட்பட்டு, செயல்படுவதற்கான உரிமை, ஒப்புக்கொண்ட சேவைகளை நிர்வகிக்கும் விதிகள், வணிக வாய்ப்புகள், பாதுகாப்பு மற்றும் காவல் சம்பந்தப்பட்ட விதிகள் ஆகியற்றை ரத்துசெய்வதற்கான ஏற்பாடுகளும் ஒப்பந்தத்தில் உள்ளது.
ஜோர்டான் அரசவையின் தலைமை பிரதிநிதி டாக்டர் ஃபயேஸ் தாராவ்னே பிரதமர் மோடியுடன் சந்திப்பு

ஜோர்டான் அரசவையின் தலைமை பிரதிநிதி டாக்டர் ஃபயேஸ் தாராவ்னே புது தில்லியில் பிரதமர் திரு. நரேந்திர மோடியை வெள்ளிக்கிழமை மார்ச் 10, 2017 அன்று சந்தித்தார். இரு நாடுகளுக்கிடையேயான உறவுகளை மேம்படுத்துவது தொடர்பாக உள்ள வாய்ப்புகளை இருவரும் விவாதித்தனர். மேற்காசிய நாடுகளின் நிலவரம் குறித்து பிரதமருடன் டாக்டர் தாராவ்னே தனது கருத்துக்களை பரிமாறிக்கொண்டார். பயங்கரவாதத்தின் பேரிடர்களையும் அதைச் சமாளிக்க தேவையான சர்வதேச நாடுகளின் விரிவான பதில் நடவடிக்கை குறித்தும் அவர் விவாதித்தார். ஜோர்டான் மன்னர், மாட்சிமை பொருந்திய அப்துல்லா இபின் அல் ஹூசைனின் வாழ்த்துகளையும் பிரதமருக்கு டாக்டர் ஃபயேஸ் தாராவ்னே தெரிவித்தார்.
இரட்டை வரிவிதிப்பை தவிர்ப்பதற்கும், வரி ஏய்ப்பை தடுப்பதற்குமான இந்தியா ஜப்பான் இடையேயான ஒப்பந்தத்திற்கான திருத்தம்

பிரதமர் திரு நரேந்திர மோடி தலைமையில் மத்திய அமைச்சரவை கூடி, இந்தியா ஜப்பான் இடையே 1989ம் ஆண்டில், இரட்டை வரிவிதிப்பை தவிர்ப்பதற்கும், வரி ஏய்ப்பைத் தடுப்பதற்கும் கையெழுத்தான, இரட்டை வரி விதிப்பை தவிர்க்கும் ஒப்பந்தத்தில் திருத்தம் செய்வதற்கு ஒப்புதல் அளித்தது. இந்த ஒப்பந்தம், இந்தியா ஜப்பான் இடையே சர்வதேச விதிகளின்படி, வங்கிக் கணக்குகள் தொடர்பான தகவல்களையும், வரி தொடர்பான இதர தகவல்களையும் பரிமாறிக் கொள்ள வகை செய்யும். இந்திய குடிமக்கள் தொடர்பாக ஜப்பானிலிருந்து பெறப்பட்ட இத்தகைய தகவல்களை, ஜப்பானில் உரிய அதிகாரியின் ஒப்புதலோடு, இதர நாடுகளில் உள்ள காவல் துறையோடு பகிர்ந்து கொள்ளவும் இந்த ஒப்பந்தம் வழி செய்கிறது. அரசு மற்றும் அரசு சார் நிறுவனங்கள் உத்தரவாதம் வழங்கியுள்ள கடன்கள் மீதான வட்டிக்கு வரி விதிப்பதிலிருந்து விலக்கு அளிக்கவும், வருவாய் கோரிக்கைகள் தொடர்பாக பரஸ்பரம் உதவி செய்து கொள்ளவும் இந்த ஒப்பந்தம் வழி செய்கிறது.